Zlatan noormängijale: kirjuta, et treenisid koos minuga, sest see võis jääda viimaseks korraks - Jalgpall - Postimees Sport: Värsked spordiuudised Eestist ja välismaalt
Zlatan noormängijale: kirjuta, et treenisid koos minuga, sest see võis jääda viimaseks korraks
26. mai 2016, 7:46
Carlo Ancelotti ja Zlatan Ibrahimovic.
Tulevast hooajast Müncheni Bayerni jalgpalliklubi juhendav Carlo Ancelotti avaldab peagi raamatu ning sealt saab lugeda ka värvika Zlatan Ibrahimovici kohta, keda ta juhendas PSG ridades.
Ancelotti sõnul ei ole tagasihoidlikkus just Zlatani peamiseks omaduseks ning meenutas üht seika treeningväljakult, kui üks noormängija ei olnud andnud endast maksimumi, vahendab Sportsmail.
«Nüüd pead sa minema koju ning kirjutama enda päevikusse, et sa treenisid koos Zlataniga, kuna ma arvan, et see võis olla viimaseks korraks, kui sa seda tegid,» meenutas Ancelotti Zlatani toonaseid sõnu.
Ancelotti sõnul soovib Zlatan alati võita ning seda ka treeningutel. «Isegi treeningutel ei andnud ta midagi kergelt ära. Ta võitles alati, alati 100 protsenti. Tal on ainult üks suund ja see on otse edasi,» lisas Ancelotti.